सरकार का शराब बेचना संविधान के है खिलाफ
शराबबंदी की मांग को लेकर कांग्रेस ने शनिवार को प्रदेशभर में एक दिवसीय धरना प्रदर्शन किया। कांकेर में प्रदर्शन के दौरान राज्य सरकार के खिलाफ जमकर नारेबाजी हुई। इस दौरान वक्ताओं ने ने कहा कि प्रदेश सरकार संविधान के खिलाफ जाकर शराब दुकान खोल रही है।
पुराना बस स्टैंड में प्रदर्शन के दौरान प्रदेश कांग्रेस कमेटी महामंत्री राजेश तिवारी ने कहा कि संविधान के अनुसार किसी भी सरकार को शराब दुकान खोलने का अधिकार नहीं है।
फिर भी प्रदेश सरकार शराब दुकान खोलने की तैयारी में है। सरकार के ऐसे तानाशाही रवैये से प्रदेश की जनता त्रस्त है। जिला कांग्रेस अध्यक्ष नरेश ठाकुर, महिला कांग्रेस प्रदेश सचिव राधा राजपाल व अन्य ने कहा कि प्रदेश सरकार एक ओर पूर्ण शराबबंदी की बात कह रही है, वहीं दूसरी ओर कोचियों को मनमानी करने खुली छूट दे रखी है। सरकार का शराब बेचने का फैसला हर तरह से प्रदेश की जनता को बर्बाद करने की कोशिश है।
परंपरा व संस्कृति के संरक्षण के लिए छूट
प्रदर्शन के बाद शहर व ग्रामीण ब्लाॅक कांग्रेस कमेटी ने मुख्यमंत्री के नाम तहसीलदार को ज्ञापन सौंपा। कांग्रेस ने ज्ञापन में मांग की है कि प्रदेश में शराबबंदी हो, लेकिन आदिवासी संस्कृति, परंपरा व पूजा-पाठ में तर्पण के लिए शराब नीति में छूट दी जाए।
कांकेर। शराबबंदी को लेकर धरना प्रदर्शन करती कांग्रेस।
hin_Deva hin_Deva hin_Deva hin_Deva hin_Deva hin_Deva hin_Deva